Stephanus Séjourné
Stephanus Séjourné Res apud Vicidata repertae: Nativitas: 26 Martii 1985; Versaliae Patria: Francia Stephanus Séjourné (Versaliis in urbe natus die 26 Martii 1985) est politicus Franciae. Patre peregrino apud France Télécom laborante, iuvenis Matriti educatus est et Bono Aëre, ubi primum cum socialistis se iunxit. In Franciam reditus in universitate Pictaviensi iuribus studuit. Consiliarius politicus operam dedit iuxta Dominicum Strauss-Kahn, Ioannem Paulum Huchon atque ab anno 2014 Emmanuelem Macron. Legatus est parlamento Europaeo a die 2 Iulii 2019. Ab anno 2017 coniunx erat Gabrielis Attal; hoc coniugium iam anno 2022 abruptum esse censetur, sed, Gabriele Attal ad officium primi ministri ab Emmanuele Macron convocato, die 11 Ianuarii 2024 Stephanus Séjourné minister a rebus externis factus est.